**LĒMUMS**

Liepājā

|  |  |
| --- | --- |
| 2023. gada 16. novembrī | Nr.406/12  (prot. Nr.12, 26.§) |

Par nekustamā īpašuma, neapbūvēta

zemesgabala Krūmu ielā 62A,

atsavināšanu

Lai atsavinātu Liepājas valstspilsētas pašvaldībai piederošu nekustamo īpašumu, kurš nav nepieciešamas pašvaldības funkciju nodrošināšanai, pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 1. punktu, 4. panta pirmo un otro daļu, 5. panta pirmo daļu, izskatot Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 28. augusta priekšlikumu (sēdes protokols Nr.15), Liepājas valstspilsētas pašvaldības domes pastāvīgās Attīstības komitejas 2023. gada 9. novembra lēmumu (sēdes protokols Nr.11) un pastāvīgas Finanšu komitejas 2023. gada 9. novembra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Atļaut uzsākt Liepājas valstspilsētas pašvaldībai piederoša nekustamā īpašuma, neapbūvēta zemesgabala Krūmu ielā 62A, Liepājā, kadastra Nr.17000110213, atsavināšanu, nosakot atsavināšanas veidu – pārdošana izsolē.

2. Uzdot Liepājas valstspilsētas pašvaldības iestādei “Liepājas Nekustamā īpašuma pārvalde” organizēt lēmuma 1. punktā minētā nekustamā īpašuma novērtēšanu.

3. Noteikt, ka izsoles noteikumus un izsoles sākuma cenu apstiprina Liepājas valstspilsētas pašvaldības dome.

4. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Izpilddirektora birojam, Finanšu pārvaldei, Liepājas Nekustamā īpašuma pārvaldes grāmatvedei, Dzīvojamo māju privatizācijas komisijai | |